ΓΛΩΣΣΑ ( 13-05-20 )

1 ) Να μεταφέρεις τις παρακάτω προτάσεις στον παρατατικό .

Π.χ. Δέχομαι επιθέσεις Δεχόμουν επιθέσεις

α ) Ετοιμάζεται για εκδρομή

β ) Τα παιδιά συγκεντρώνονται .

γ ) Απλώνουμε τα ρούχα .

δ ) Δακρύζει μόλις τον βλέπει.

ε ) Μελετά όλο το βράδυ .

στ ) Του οφείλουμε πολλά.

2 ) Να μετατρέψεις τη σύνταξη των παρακάτω προτάσεων από ενεργητική σε παθητική φωνή .

Π.χ. Η φωτιά έκαψε πολλά στρέμματα δάσους .

Πολλά στρέμματα δάσους κάηκαν από τη φωτιά.

α ) Το σκάψιμο του κήπου κούρασε τον κηπουρό.

β ) Ο διευθυντής υπέγραψε την επιστολή .

γ ) Ένας κύριος μετέφερε τον τραυματία στο νοσοκομείο.

δ ) Ο σεισμός ταρακούνησε την περιοχή .

ε ) Η ομίχλη κάλυψε την πόλη .

στ ) Ο γυμναστής χώρισε τα παιδιά σε ομάδες .

3 ) Να μετατρέψεις τη σύνταξη των παρακάτω προτάσεων από παθητική σε ενεργητική φωνή .

Π.χ. Οι μαθητές τιμωρήθηκαν από το διευθυντή του σχολείου .

Ο διευθυντής του σχολείου τιμώρησε τους μαθητές .

α ) Η εκδρομή οργανώθηκε από το δάσκαλο .

β ) Το γρασίδι κουρεύτηκε από τον πατέρα .

γ ) Μποτιλιάρισμα δημιουργήθηκε από το τρακάρισμα .

δ ) Ο χαρταετός σηκώθηκε ψηλά από τον αέρα .

ε ) Το κοινό εντυπωσιάστηκε από την παράσταση .

στ ) Οι καλλιέργειες καταστράφηκαν από το χαλάζι .

4 ) Να γράψεις τον ενεργητικό και τον παθητικό αόριστο των παρακάτω ρημάτων

 Ενεργητικός Παθητικός

Π.χ.λύνω έλυσα λύθηκα

Διορθώνω

Μπλέκω

Απευθύνω

Ψήνω

Κρίνω

Προστατεύω

5 ) Να γράψεις το β ενικό και το β πληθυντικό πρόσωπο της προστακτικής του παθητικού αορίστου των παρακάτω ρημάτων .

Π.χ. στέκομαι στάσου σταθείτε

Βιάζομαι

Πλένομαι

Μαζεύομαι

Σκέφτομαι

Προσαρμόζομαι

παρουσιάζομαι